**ELŐTERJESZTÉS**

**A KÉPVISELŐ-TESTÜLET**

**2020. február 24.-i rendes ülésére**

**Előterjesztés**

**Védőnő kinevezéséről**

A napirendet tárgyaló ülés dátuma: 2020.02.24.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások:** ----

**3.Költségkihatások** **és egyéb szükséges feltételeket, illetve megteremtésük javasolt források:**

- A mindenkori költségvetési források

**4. Tényállás bemutatása:**

Farkasné Gaál Gabriella védőnő közalkalmazotti jogviszonya 2019. november 9.napjával szűnt meg Telki Község Önkormányzatánál. A másik védőnői körzet 2017. június 12.napjától helyettesítéssel van betöltve.

A betöltetlen álláshelyeket jelenleg a két szomszédos településen dolgozó védőnők helyettesítéssel – félállásban - látják el. A nagyszámú gyermeklétszám miatt ez csupán egy átmeneti állapot szabad hogy maradjon, annak okán is, hogy a szülők ne vegyenek észre változást az ellátó rendszer hatékony működésében.

Telki község Önkormányzata az elmúlt három hónap alatt két alkalommal is pályázat keretében meghirdette a megüresedett védőnői állást. A pályázati kiírás mindkét alkalommal eredménytelen lett.

A közalkalmazottak jogállásáról szóló törvény lehetőséget biztosít pályázati eljárás lefolytatása nélkül is közalkalmazott jogviszony létesítésére olyan munkakör esetén, amely tekintetében – kilencven napon belül – már legalább két alkalommal eredménytelenül került sor pályázati felhívás kiírására.

Az elmúlt időszakban sikerült megismerni egy olyan védőnőt, aki a megüresedett védőnői álláshelyre jelentkezett. A jelöltet a Szociális Bizottság személyesen meghallgatta és javasolta a kinevezését.

A jelölt jelenlegi munkahelyén a törvényi besoroláson felül helyettesítés okán további 85.000.- Ft összegű díjazásban részesül, valamint korábbi tanulmányai miatt a jelenlegi munkahelyéhez tanulmányi szerződés köti, mely egy esetleges munkaviszony megszüntetése esetén a tanulmányi költségek egyösszegű megváltása mellett történhet csak meg.

**Számokba kifejezve a védőnő besorolás**

A jogszabály szerinti besorolás szerint alapbér + egyéb kötelező pótlékok kb.

bruttó 450.000.- Ft

Jelenlegi munkahely szerinti bér: bruttó 450.000.- Ft

helyettesítés bruttó 85.000.- Ft

**Összesen: bruttó 535.000.- Ft**

A béren felül a tanulmányi szerződéből eredő visszafizetési kötelezettség **kb. 350.000.- Ft.**

Tehát a besoroláson felüli illetménytöbblet 85.000.- Ft.

A fennálló különbözet munkáltatói illetménykiegészítéssel biztosítható, míg a tanulmányi szerződés megváltása egy egyösszegű pénzbeli megváltás formájában, természetesen a szükséges biztosítékok ( több évre szóló munkaviszony kikötése )mellett tudná biztosítani az önkormányzat. A másik- 2021.januárjáig – továbbra is helyettesítéssel ( fél állás ) működő körzetbe történő plussz helyettesítés ki tudná egészíteni a körzet 100 %-os működését.

Tájékoztatásul egy pályakezdő védőnő bére bruttó 401.000.- Ft.

Az Önkormányzat részére a NEAK ( Nemzeti Egészségügyi Alapkezelő ) részéről biztosított védőnői feladat ellátásra kapott támogatás mértéke havi 1.062.900.- Ft/hó.

A támogatás összege, - amennyien az önkormányzat május végéig nem tudja betölteni az üres álláshelyet – egy védőnői körzet esetében 60%-ra csökken.

A jelenlegi finanszírozásból a működési ( közüzemi díjak ) fedezete mellett is biztosítható az emelt összegű bérköltség.

A testület támogató döntése alapján a munkáltatói döntésen alapuló eltérítés 2020.december 31-ig állapítható meg.

Telki, 2020. február 13.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2020. (II. .) Öh számú**

**Határozata**

**Védőnői pályázatok elbírálásáról**

Telki Község Önkormányzat képviselő-testülete a Telki 1. számú védőnői körzetének védőnői álláshelyére …………………..( ……………….) nevezi ki közalkalmazotti jogviszonyba, a jelenleg fennálló közalkalmazotti jogviszonyának megszüntetést követő napi hatállyal , de legkésőbb 2020 május 1.-től ) határozatlan időre 3 hónap próbaidő kikötésével.

A védőnő illetményét és juttatásait a közalkalmazottak jogállásáról szóló 1992. évi XXXIII. évi törvény rendelkezései alapján, illetve annak az egészségügyi intézményekben történő végrehajtásáról szóló 356/2008. (XII. 31.) Korm. rendelet, valamint Telki község Önkormányzatának Cafetéria szabályzata szerint állapítja meg.

A védőnő jogszabályi besoroláson felül ……………… Ft összegű munkáltatói illetménykiegészítést állapít meg a kinevezendő védőnő részére.

A képviselő-testület a kinevezendő védőnő részére 350.000.- Ft összegű egyszeri tanulmányi támogatást biztosít, melynek biztosítékaként a védőnő részére a Telki Önkormányzatnál 3 évig terjedő munkaviszony fenntartását köti ki.

Felkéri és felhatalmazza a polgármestert a szükséges intézkedések megtételére.

Határidő: értelemszerűen

Felelős: polgármester